Referat af

Bestyrelsesmøde nr. 5

Tirsdag den 22. november 2016

Velkomst

Afbud: Bente Rasmussen, Karin Bo Bergquist

Godkendelse af dagsorden. Dagsordenen blev godkendt med tilføjelser til pkt. 2 og nyt pkt. 8.

1. Meddelelser

Følgende punkter blev nævnt til orientering.

a) Internationale missioner: EUSR Afghanistan; EUCAP Sahel Niger; EUCAP Sahel Mali; EUMM Georgia, CPCC Bruxelles, Human Resources, seconded national experts (SNE).

Forkvinden gjorde opmærksom på ændring af profiler af rådgivende stillinger bl.a. indenfor politik var stigende.

b) Mail fra Helle Degn. Helle Degn har skrevet til Forkvinden i anledning af Hanne Gams død. Brevet vil blive nævnt i Forkvindens beretning til den kommende generalforsamling.

c) Invitation fra Venskabsforeningen Danmark – Bhutan blev taget til efterretning.

d) Villy Vilstrup har meddelt, at han er udtrådt af bestyrelsen. 1.suppleant Kaj V. Hansen indtræder i bestyrelsen som ordinær medlem. Der er ikke behov for udnævnelse af en næstformand inden Generalforsamlingen.

2. Skandinavisk samarbejde   
Intet nyt at meddele.

3. Økonomi ved kassereren

Kassereren gav følgende statusoplysning:

Kassebeholdning: kr. 42.560,33

Forbrug:

Vin (gaver til oplægsholdere): kr. 427,00

Mad og blomster: kr. 718,33

Lokaler: kr. 600

Indtægter:

Nyt medlem: kr. 200

Gæster: Kr. 300

Medlemmer: 85

4. Forretningsorden for bestyrelsen

Efter en drøftelse af indholdet og mulige ændringer vil Claus arbejde videre med teksten til næste bestyrelsesmøde.

5. Hjemmesiden og FB - Udsat til næste møde

6. Debatmøder

a) Oplægget til metodekurset er trukket tilbage da der ikke kunne opnås enighed med NIRAS om FSB-foreningens rolle som kursus-arrangør.

b) USA – Bo og Kirsten fortsætter arbejdet med at arrangere et møde sidst i marts med Jens Christiansen som mulig foredragsholder og andre mulige oplægsholdere.

c)-e) Syrien, Det arabiske forår og kvinders deltagelse samt Frosne konflikter:

Ikke noget nyt.

Evaluering af Debatmøder

f) EU's krisestyring – Diskussionen om mødet udsættes til næste møde, når Karin er til stede. Der blev givet udtryk for, at der var problemer med forberedelsen af mødet og Bo vil udarbejde forslag til en check-liste, som kan være et nyttigt instrument for tilrettelæggelsen og forberedelsen af møder.

g) Debatmøderne: Introduktion, form og formål  - punktet er udsat. Forkvinden mindede om, at debatmøderne er gode til at skaffe medlemmer.

7. Årsmøde og Generalforsamling

Sted, dato og tid er aftalt til lørdag d. 25. februar 2017, kl. 10-18, Roskilde Rådhus

a) Meningsmodig dansker

Der blev med 4 stemmer mod 1 valgt at droppe prisen i år. Spørgsmålet skal diskuteres på Generalforsamlingen

b) Årsmøde-taler – der var enighed om at spørge Ole Wæver.

c) Mødeleder til årsmøde – enighed om at spørge Lene Schacke (som har givet tilsagn efter bestyrelsesmødet).

d) Mødeleder til generalforsamling – enighed om at spørge Lars Poulsen Hansen, som har givet tilsagn.

e) Vedtægtsændringer – udsendes sammen med indkaldelse og regnskab

Indkaldelsen foretages pr. mail og på hjemmesiden.

f) Valg til bestyrelsen: Claus genopstiller, Tue overvejer at opstille til bestyrelsen, Victor overvejer at genopstille, Kaj ønsker at fortsætte som suppleant. Foryngelse af bestyrelsen er ønskelig.

8. Møde med UM og NIRAS

Dato er endnu ikke fastsat. Alle bestyrelsesmedlemmer kan deltage.

9. Eventuelt

Intet at bemærke

10. Næste møde

Næste møde blev aftalt til den 10. januar, 17-20 hos Bo.

/27. november 2016, VH